CELEX: 52012XP0326
Language: et
Date: 2012-09-12 00:00:00
Title: Otsus, mille kohaselt ei esitata vastuväiteid delegeeritud aktile: tootjaorganisatsioonide riikidevaheline koostöö ja läbirääkimised piima- ja piimatoodete sektoris Ettepanek võtta vastu Euroopa Parlamendi otsus, mille kohaselt ei esitata vastuväiteid komisjoni 28. juuni 2012 . aasta delegeeritud määruse kohta, millega täiendatakse nõukogu määrust (EÜ) nr 1234/2007 seoses tootjaorganisatsioonide riikidevahelise koostöö ja läbirääkimistega lepingute sõlmimiseks piima- ja piimatootesektoris (12020-12 – C(2012)4297 – 2012/2780 (RPS))

3.12.2013   
            
            
               ET
            
            
               Euroopa Liidu Teataja
            
            
               CE 353/76
            
         Kolmapäev, 12. september 2012Otsus, mille kohaselt ei esitata vastuväiteid delegeeritud aktile: tootjaorganisatsioonide riikidevaheline koostöö ja läbirääkimised piima- ja piimatoodete sektoris
   P7_TA(2012)0326
   Ettepanek võtta vastu Euroopa Parlamendi otsus, mille kohaselt ei esitata vastuväiteid komisjoni 28. juuni 2012. aasta delegeeritud määruse kohta, millega täiendatakse nõukogu määrust (EÜ) nr 1234/2007 seoses tootjaorganisatsioonide riikidevahelise koostöö ja läbirääkimistega lepingute sõlmimiseks piima- ja piimatootesektoris (12020-12 – C(2012)4297 – 2012/2780 (RPS))
   2013/C 353 E/10
   
      Euroopa Parlament,
   
               —
            
            
               võttes arvesse komisjoni delegeeritud määrust (C(2012)4297),
            
         
               —
            
            
               võttes arvesse komisjoni 27. juuli 2012. aasta kirja, milles komisjon palub Euroopa Parlamendil teatada, et parlamendil ei ole delegeeritud õigusakti kohta vastuväiteid,
            
         
               —
            
            
               võttes arvesse Euroopa Liidu toimimise lepingu artiklit 290,
            
         
               —
            
            
               võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1), eriti selle artikli 126e lõiget 1 ja artikli 196a lõiget 5,
            
         
               —
            
            
               võttes arvesse kodukorra artikli 87a lõiget 6,
            
         
               —
            
            
               võttes arvesse, et kodukorra artikli 87a lõike 6 kolmandas ja neljandas taandes sätestatud ajavahemiku jooksul, mis lõppes 11. septembril 2012, ei ole vastuväiteid esitatud,
            
         
               A.
            
            
               arvestades, et komisjon on rõhutanud, et Euroopa Parlamendil tuleks kindlasti otsus vastu võtta enne 3. oktoobrit 2012, sest põhiõigusakti sätteid seoses tootjaorganisatsioonide läbirääkimistega lepingute sõlmimiseks piima- ja piimatoodete sektoris hakatakse kohaldama alates nimetatud kuupäevast;
            
         
               B.
            
            
               arvestades, et nõukogu otsustas 16. juulil 2012 taotleda delegeeritud määruse kohta vastuväidete esitamiseks määratud tähtaja pikendamist kahe kuu võrra, st kuni 28. oktoobrini 2012 ning võttis teadmiseks asjaolu, et vastuväidete esitamise kohta tuleb vastu võtta otsus enne 3. oktoobrit 2012, millest nõukogu teavitas ka Euroopa Parlamenti oma 17. juuli 2012. aasta kirjas,
            
         
               1.
            
            
               teatab, et Euroopa Parlamendil ei ole delegeeritud määruse kohta vastuväiteid;
            
         
               2.
            
            
               teeb presidendile ülesandeks edastada käesolev otsus nõukogule ja komisjonile.
            
         
      (1)  ELT L 299, 16.11.2007, lk 1.